1353.

Godina **1353** (**[[Rimske brojke|MCCCLIII]]**) bila je redovna godina koja počinje u utorak u julijanskom kalendaru (1. siječnja/januara).

## Događaji
### Januar/Siječanj &ndash; Mart/Ožujak

* početkom god. - Kralj Ljudevit je postavio svog brata Stjepana za hrvatskog hercega (do smrti 1354).
* februar - septembar - Ibn Batutina putovanja: bio je u Timbuktuu, koji još nije postigao veliki značaj, sišao je niz Niger do Gaoa, krenuo je prema oazi Takedda kada je pozvan natrag u Maroko, u velikom karavanu sa 600 robinja.
* 11. 3. - Mitropolit Teognost Kijevski, sa sedištem u Moskvi, umro je od kuge. Dogodine je postavljen Aleksije (1354-78), u međuvremenu je tu Teodorit, litvanski kandidat, kojeg je posvetio bugarski patrijarh. 
* mart - Građanski rat u Vizantiji: Jovan V Paleolog pokušava sa Tenedosa zauzeti Carigrad.
* ožujak - Mlečanski poslanici u Beču, kod cara Karla IV, koji je tu došao radi pohoda na milanskog gospodara Giovannija Viscontija - Karlo utiče na ugarskog kralja da još ne počinje rat sa Mlečanima.

### April/Travanj &ndash; Jun/Lipanj
* april - Jovan VI Kantakuzin postavlja sina Matiju za suvladara (do 1357). Vaseljenski patrijarh Kalist I ga je odbio krunisati pa će biti zbačen - odlazi na Svetu goru ali vraća se dogodine. 
* 27. 4. - Kralj Ljudevit prekida pregovore o definitivnom miru sa Mlečanima.
* 27. 4. - Nastavlja se kuga u Moskvi: umire knez Simeon zvani Gordi, kao i dvojica njegovih sinova. Nasljeđuje ga brat Ivan II. zvani Lijepi (do 1359).

* travanj, poslj. dana - Herceg Stjepan je stigao u Zagreb, svečano dočekan, vjerojatno je stigao i novi-stari ban Nikola Banić (drugi put, do 1356). Stjepan stanuje u kraljevskoj palači u Gradcu.
* proljeće - Đenovska flota u Jadranu.
* 27. 5. - Car Karlo IV (37) ženi se treći put, nepuna četiri meseca nakon smrti prethodne supruge. Nevesta je njegova 14-godišnja rođaka Ana Švidnicka, za šta je dobio dispenzaciju od pape.
** Svom polubratu Vaclavu je ove godine dao grofoviju Luksemburg, sledeće godine podignutu u vojvodstvo.
* 28. 5. - Herceg Stjepan potvrđuje privilegije zagrebačke crkve.
* 20. 6. - Ugarsko-hrvatski kralj Ludovik se oženio Elizabetom Kotromanić. U četvrtom su stepenu srodstva, ali papa je dao naknadni oprost 31. 8.. Stjepan Kotromanić je dao Hum kao miraz.
* 30. 6. - Kardinal Egidio Albornoz je legat i vikar avinjonskog pape Inocenta VI., poslat je u Italiju s malom plaćeničkom armijom s ciljem obnove papinskog autoriteta - gospodar Viterba Giovanni di Vico već godinama napada papine zemlje.

### Jul/Srpanj &ndash; Septembar/Rujan

* ca. 9 - 19. 9. - Hrvatski sabor u Kninu.
* 28. 9. - Umro je bosanski ban Stjepan II Kotromanić, nasljeđuje ga 15-godišnji bratanac Tvrtko I Kotromanić (do 1391, kralj od 1377), sin kneza Vladislava i Jelene Šubić.

### Oktobar/Listopad &ndash; Decembar/Prosinac
* novembar - Filotej je postavljen za vaseljenskog patrijarha (smenjen dogodine).
* decembar - Togha Temür, istočnoiranski pretendent na Ilhanat, ubijen je od strane Sarbadara, koju su zatim masakrirali njegovu porodicu, vojsku i životinje nomada.

### Kroz godinu
*  Stavilac na Dušanovom dvoru Lazar Hrebeljanović se oženio Milicom.
* Giovanni Boccaccio je završio *[[Decameron]]*.
* Orhanov sin Sulejman zauzima utvrdu Cimpu na Galipoljskom poluotoku.
* Bern se priključio Švicarskoj Konfederaciji - ovim je dovršena "Konfederacija Osam Kantona", konglomerat nezavisnih celina.
* Nakon sedam godina se smiruje Crna smrt, ali bolest će se povremeno vraćati - Druga pandemija kuge traje do 18. veka.
* Fa Ngum je osnovao kraljevinu Lan Xang u Luang Prabangu (punim nazivom *Lān Xāng Hôm Khāo*, "Milion Slonova i Beli Suncobran"). Fa vlada do 1372, kraljevstvo traje do 1707.

## Rođenja

* mart - Margaret I od Danske, kraljica Danske, Norveške i Švedske sa Finskom († 1412)

## Smrti

* 2. 2. - Ana Bavarska, druga supruga cara Karla IV (* 1329)

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)